ສະມາຊິກສະພາ ເຕືອນວ່າ ສະຫະລັດ ບໍ່ໄດ້ປັບຕົວ ເພື່ອຮັບມື ກັບການຂົ່ມຂູ່ ທີ່ເພີ້ມທະວີຂຶ້ນ ຈາກຈີນ 
ສະພາສະຫະລັດຕຳນິອົງການສືບລັບ ແລະຜູ້ເຮັດນະໂຍບາຍ ທີ່ໄດ້ຍຶດໝັ້ນດົນໂພດ ຕໍ່ການເພີ້ມການຄ້າ ແລະເຮັດວຽກຮ່ວມກັບຈີນ ເພື່ອຈະຊຸກຍູ້ໃຫ້ປັກກິ່ງ ປະຕິບັດຕົນສອດຄ່ອງກັບຫຼັກຄຸນຄ່າຂອງປະເທດຕາເວັນຕົກ.
ບັນດາສະມາຊິກສະພາສະຫະລັດໄດ້ເຕືອນກ່ຽວກັບໄພຂົ່ມຂູ່ຈາກຈີນ ໂດຍເວົ້າວ່າ ວໍຊິງ ຕັນບໍ່ໄດ້ຕິດຕາມຢ່າງໃກ້ຊິດເບິ່ງປັກກິ່ງ ໃນຂະນະທີ່ຈີນພວມຈະກາຍ ເປັນມະຫາອຳ ນາດໂລກ ຄວາມເປັນຫ່ວງດັ່ງກ່າວ ແມ່ນໄດ້ສະແດງອອກຢູ່ໃນ ລາຍງານທີ່ແຕກຕ່າງກັນ 2 ສະບັບ ໃນວັນພຸດວານນີ້ ໂດຍໄດ້ຕຳນິບັນດາອົງການສືບລັບ ແລະຜູ້ເຮັດນະໂຍບາຍທີ່ໄດ້ຍຶດ ໝັ້ນມາດົນນານເກີນໄປກ່ຽວກັບຄວາມຄິດທີ່ວ່າ ການເພີ້ມການຄ້າ ແລະການເຮັດວຽກ ຮ່ວມກັນກັບຈີນທີ່ຈະຊຸກຍູ້ໃຫ້ປັກກິ່ງປະຕິບັດຕົນສອດຄ່ອງກັບຫຼັກຄຸນຄ່າຂອງປະເທດ ຕາເວັນຕົກ ແທນທີ່ຈະເປັນຈັ່ງຊັ້ນ ລາຍງານໄດ້ໂຕ້ຖຽງວ່າ ສະຫະລັດກຳລັງດິ້ນລົນ ເພື່ອຕ້ານຄືນ ໃນຂະນະທີ່ຕົນພວມປະເຊີນໜ້າກັບອັນຕະລາຍທີ່ແທ້ຈິງໃນການທີ່ ຈະຖືກແທນໂດຍ ຈີນ ຢູ່ໃນເວທີໂລກ ອີງຕາມລາຍງານລັບທີ່ໄດ້ມີການແກ້ໄຂແລະຖືກນຳອອກເຜີຍແຜ່ໂດຍພັກເດໂມແຄຣັດ ໃນຄະນະກຳມະການສືບລັບສະພາຕໍ່າກ່າວວ່າ “ມີຄວາມສ່ຽງສູງ ” ລາຍງານກ່າວວ່າ “ການຂາດໃນການປັບປຸງການນຳຊັບພະຍາກອນຄືນໃໝ່ ທີ່ສຳຄັນ ນັ້ນ ລັດຖະບານສະຫະລັດ ແລະປະຊາຄົມສືບລັບຈະບໍ່ສາມາດບັນ ລຸຜົນທີ່ຕ້ອງການ ເພື່ອຊຸກຍູ້ການສືບຕໍ່ໃນການແຂ່ງຂັນຂອງສະຫະລັດກັບຈີນ ຢູ່ໃນເວທີໂລກ ພາຍໃນ ເວລາຫຼາຍທົດສະວັດຈະມາເຖິງນີ້ ”